Հանդիպման ամենէ յուզիչ պահերէն մին եղաւ Սրբազան Քահանայապետին ողջագուրումը փոքրիկն Էմմանուելի հետ, որ Նորին Սրբութեան ուսին վրայ լալով, անոր հարց տուաւ եթէ իր մերած հայրիկը, որ անաստուած էր, կը գտնուի երկնքի մէջ։ Թէեւ անաստուած սակայն այդ հայրը արգելք չէր հանդիսացած որ իր չորս զաւակները մկրտուին, առ այդ՝ Սրբազան Քահանայապետը, մխիթարելով Էմմանուելը անոր ըսաւ. «Երեւի հայրդ բարի մարդ էր, ան հաւատացեալ մը չէր սակայն իր մէջ ունէր հաւատքը։ Բարի սիրտ ունէր։ Եթէ անհաւատ էր ըսել չէ որ երկինքի մէջ չէ։ Միայն Աստուած է որ կ՛որոշէ այդ մէկը» հաստատեց Ֆրանչիսկոս Պապ որ մանուկներուն հետ ունեցած հանդիպումէն ետք հանդիպում ունեցաւ նաեւ տարեցներուն հետ որոնցմէ շատերը կ՛ապրին առանձնութեան մէջ ու խնամուած են Մալթայի Ասպետներու եւ Ժողովրդապետութեան կամաւորներու կողմէ։